आपको बता दें कि इस बारात में गांव और दलित समाज के लोग भी शामिल हुए. लोगों ने बारात में जमकर लुत्फ भी उठाया. वहीं अपर पुलिस अधीक्षक पवित्र मोहन त्रिपाठी ने बताया कि गांव में बारात शांति से चढ़ गईं है. दुल्हन की विदाई तक गांव निजामपुर में पर्याप्त मात्रा में पुलिस बल तैनात रहा और गांव में पुलिस फोर्स तैनात रहेगी. वहीं जनपद में बीते कई महीनों से सुर्खियों में रही दलित संजय जाटव और शीतल की शादी का मसला आखिरकार निपट ही गया और वो दिन भी आ गया जिस दिन विवादित दलित दूल्हा, दुल्हन की शादी संजय जाटव की बारात गाजेबाजों के साथ धूमधाम से चढ़ गई, जिसको लेकर जिला प्रशासन ने एक रूटमैप भी तैयार किया था.